Maroš Kanaba

Kuchárka nielen pre začiatočníkov

Ukážka z elektronickej knihy

Obsah

00 Úvod

01 Rýchle meranie na lyžicu alebo hrnček

02 Alkoholické a nealkoholické nápoje

03 Cestoviny

04 Čatní, dipy, dressingy, fondue, omáčky, pestá, prívarky a zálievky

05 Grilovanie

06 Hubové jedlá

07 Kombinované jedlá z rôznych surovín a prílohy

08 Kysnuté jedlá a koláče

09 Marinády a marinovanie

10 Mäsové jedlá podľa druhov: 10.a Všeobecne o mäse

10.b Mäso baranie, jahňacie a kozie

10.c Mäso bravčové

10.d Mäso z diviny

10.e Mäso hovädzie a teľacie

10.f Mäso hydinové a králičie

10.g Mäso rybacie a morské plody

11 Mliečne, syrové a bryndzové jedlá

12 Nátierky

13 Nekysnuté múčne jedlá

14 Polievky

15 Studená kuchyňa, chlebíčky a chuťovky

16 Šaláty

17 Údeniny

18 Vaječné jedlá

19 Vnútornosti

20 Závarky, vložky a zvitky do polievok

21 Zemiakové jedlá

22 Zrnoviny a jedlá z nich

Úvod

Táto kuchárka má pomôcť hlavne začínajúcim adeptom na varenie. Hneď na úvod tu máme niekoľko dobrých rád, ktoré by sme pri varení mali ovládať. V prvom rade treba vysvetliť že pri receptoch uvádzané skratky PL, ČL, KL a Ks znamenajú – polievková lyžica, čajová lyžička, kávová lyžička a kus. Pri varení dodržujeme vždy prísnu hygienu a pracujeme s čistými rukami, nádobami, pomôckami, na čistom povrchu a všetky suroviny dôkladne umyjeme.

Strukoviny, suchý hrach, fazuľu, šošovicu, cícer namáčame cez noc v studenej vode, aby napučali a uvarili sa skôr. Podobne pripravujeme sušené huby a ovocie. Keď pri varení strukoviny nemäknú pridáme k nim na špičku noža sódu bikarbónu.

Mäso a zeleninu marinujeme zväčša cez noc, minimálne však 4 hodiny. Jedlo zahusťujeme zápražkou, na jemno nastrúhanými zemiakmi, chlebom, škrobom. Tam kde zahustíme múkou necháme jedlo 20 minút variť.

Ak pri varení použijeme alkohol, kupujme kvalitné značky. Pri príprave rýb tieto namočíme na 30 minút do studeného mlieka, ktoré vytiahne chuť a vôňu rybaciny. Podobne postupujeme pri príprave vnútorností a tie ešte zbavíme žiliek, kanálikov, šľachových častí a tuku.

Pri každej kapitole sú konkrétne rady, ktoré potrebujeme pri varení daného jedla.

01 Rýchle meranie na lyžicu alebo hrnček

Miery na zarovnanú 1 Polievkovú lyžicu (PL):

Kryštálový cukor.................15 g

Práškový cukor...................15 g

Hladká múka.......................10 g

Hrubá múka........................15 g

Krupica................................15 g

Kakao....................................7,5 g

Jogurt.................................. 10 g

Med.....................................20 g

Olej......................................20 g

Mleté orechy.........................5 g

Mak......................................15 g

Ovsené vločky......................7,5 g

Strúhanka............................10 g

Sušené mlieko.....................10 g

Soľ.......................................25 g

Mlieko.................................15 ml, 20 g

Voda....................................15 ml, 18 g

Ocot.....................................15 ml, 15 g

Smotana na šľahanie.......... 25 g

Škrobová múčka..................30 g

Sójová omáčka....................20 g

Worcesterská omáčka.........20 g

Maslo.................................. 25 g

Kečup.................................. 20 g

Citrónová šťava....................15 g

Paradajková šťava............... 20 g

Paradajkový pretlak.............20 g

Miery na 1 čajovú lyžičku (ČL):

Alkohol.................................7 ml

Soľ........................................5 g

Kryštálový cukor.................. 5 g

Práškový cukor.................... 3 g

Káva.....................................7 ml, 3 g

Kyselina citrónová...............8 ml

Lekvár.................................15 g

Múka....................................6 g

Olej.......................................5 ml, 5 g

Voda.....................................5 ml, 5 g

Ocot......................................5 ml, 5 g

Mlieko..................................5 ml, 5 g

Citrónová šťava....................5 ml, 5 g

Smotana na šľahanie............8 g

Škrobová múčka..................10 g

Sójová omáčka......................5 g

Worcesterská omáčka...........5 g

Maslo.....................................8 g

Kečup.....................................8 g

Paradajková šťava..................8 g

Paradajkový pretlak...............8 g

Meranie na 1 hrnček o veľkosti 250 ml:

Cestoviny.................................80 g

Kryštálový cukor....................220 g

Práškový cukor......................180 g

Fazuľa biela...........................200 g

Fazuľa hnedá.........................150 g

Šošovica.................................200 g

Ryža.......................................200 g

Hladká múka......................... 160 g

Hrubá múka...........................170 g

Ovsené vločky.......................100 g

Lekvár....................................380 g

Olej........................................230 g

Mleté orechy.........................140 g

Arašidy...................................175 g

Mandle...................................160 g

Hrozienka...............................190 g

02 Alkoholické a nealkoholické nápoje

Nápoje sú dôležitou súčasťou správnej výživy. Preto treba venovať pozornosť nielen kultúrnosti podávania a úprave nápojov podľa zásad správneho stolovania, ale predovšetkým vyberať, pripravovať a požívať také nápoje, ktoré vhodne dopĺňajú našu stravu. V snahe obmedziť používanie silných viac stupňových alkoholických nápojov a znížiť ich spotrebu na minimum, sa dnes v celom modernom svete pripravujú miešané a mixované nápoje iba spestrené a ochutené rozličnými druhmi liehovín. Takéto nápoje anglosaského pôvodu, napr. koktaily, flipy, kobléry, fizy a iné, sú čoraz známejšie aj u nás. Samozrejme všetky uvedené nápoje sa môžu pripraviť aj bez alkoholu; sú to nápoje veľmi chutné a osviežujúce. Miešané nealkoholické nápoje sú pripravované s mliekom, vajcami, čokoládou, zmrzlinou, pridaním čerstvého alebo vhodne kombinovaného ovocia a zeleniny, tekutého ovocia alebo zeleniny, citrusového ovocia, ktoré dodávajú cenné živiny, vitamíny atď. Sú preto vhodné aj pre deti. Tieto nápoje majú úpravou, arómou a vzhľadom upútať a obsahom rozličných organických kyselín a aromatických látok zasa osviežiť a vzpružiť. Miešanie nápojov je veľmi stará záležitosť a vieme, že napr. v staroveku a v stredoveku bolo veľmi rozšírené miešanie nápojov, ich ochucovanie rôznymi bylinnými výťažkami, látkami rastlinného a živočíšneho pôvodu. Staré tradičné a dnešné moderné nápoje majú spoločné iba to, že sa pripravujú miešaním a slúžia na pitie. Prípravu a konzumáciu miešaných nápojov v širokom meradle začali v anglosaských krajinách, najmä v USA, a to na začiatku dvadsiatych a tridsiatych rokoch 20 storočia a vrchol sa dosiahol v rokoch po druhej svetovej vojne. V posledných rokoch však prišli do módy i u nás, a to vďaka turistickému ruchu a rozšíreniu zahraničných stykov. Jednak zahraniční hostia u nás začali hľadať tieto nápoje a jednak naši turisti sa s nimi oboznámili na zahraničných cestách. Popularitu miešané nápoje získali najmä vonkajším vzhľadom a to rozmanitou oči i jazyk potešujúcou formou a pôžitku z novej chuti, ktorá je harmonická, ale vždy pikantná a zaujímavá. Táto časť prináša len zlomok nealkoholických miešaných nápojov a alkoholických miešaných ale i doma pripravených nemiešaných nápojov aby inšpirovala majiteľov tejto knihy a aby ich mali poruke pri návštevách či pri príprave pre deti.

Ananásový drink s aloe

Suroviny:

čerstvý ananás, 1 hrsť ľadu, 200 ml aloe vera drink(príchuť ananásu), 5 cl vodky, citrónová šťava Na ozdobu: 1 plátok citróna, čerstvý ananás

Postup:

Z čerstvého ananásu ukrojíme väčšie plátky, ktoré bez tvrdého stredu nakrájame na kúsky. Z citróna vytlačíme cca 1-2 ČL čerstvej šťavy. Nápoj aloe vera s príchuťou ananásu necháme dobre vychladiť, mal by obsahovať pravé kúsky aloe. Do širších a väčších pohárov vhodíme nakrájaný ananás, ktorý zalejeme vodkou, pokvapkáme citrónovou šťavou a necháme to chvíľu stáť. Vhodíme hrsť ľadu a prilejeme aloe vera drink až po okraj pohára. Pohár drinku s aloe ozdobíme kúskom čerstvého ananásu a kolieskom citróna, pridáme slamku a koktailovú lyžičku. Ananásový drink s aloe ihneď podávame. Nápoj možno pripravovať samozrejme aj bez alkoholu, alebo vodku nahradiť bielym rumom.

Baileys

Suroviny:

500 ml rumu, 2 konzervy kondenzovaného mlieka, 500 ml šľahačkovej smotany

Postup:

Konzervy kondenzovaného mlieka 2 hodiny varíme vo vode. Potom vzniknutú skaramelizovanú hmotu rozšľaháme spolu so smotanou a rumom. Chladíme to do druhého dňa. Baileys skvele chutí s ľadom z pohárov s ťažkým dnom.

Bavorák

Suroviny:

4 cl fernet stocku, tonic, 1 ks citróna, kocky ľadu

Postup:

Do pohára nalejeme fernet, zalejeme ho tonikom a pridáme ľad. Ozdobíme plátkom citróna.

Bloody Mary

Suroviny:

worcesterská omáčka, štipka soli, pár kvapiek Tabasco, 4 cl vodky, 12 cl paradajkovej šťavy, 1 cl šťavy z citróna, 1 pohár sódy, štipka korenia

Postup:

Do vysokého takzvaného long pohára nalejeme paradajkovú šťavu, vodku, sódu a dochutíme citrónovou šťavou, tabascom, worcestrom, soľou a korením. Podávame vychladené s ľadom. Ozdobíme lístkom zeleru.

Cuba libre

Suroviny:

4 cl bieleho rumu, 4 kocky ľadu, 1 ks limetky, 200 ml coly

Postup:

Limetku opláchneme a rozpolíme. Jednu polovicu nakrájame na štvrtiny a druhú odložíme. Do vysokého pohára vložíme kúsky limetky, niekoľko kociek ľadu a zalejeme to rumom. Z druhej polovice limetky vytlačíme šťavu a pridáme ju do pohára. Zvyšok poháre dolejeme colou. Hotový koktail Cuba libre podávame s dvoma slamkami a miešadlom.

Čerešňové bowle

Suroviny:

5 PL cukru, 5 PL vody, 500 g vykôstkovaných čerešní, 200 ml bieleho portského, 2 fľaše ružového vína, 1 fľaša sektu, mätové listy

Postup:

Cukor a vodu uvedieme do varu a necháme dve minúty pomaly variť. Pridáme čerešne, zamiešame a vložíme do misy. Zalejeme portským a necháme 3 hodiny odležať. Bowle dolejeme dobre vychladeným ružovým vínom a sektom. Ozdobíme mätovými listami.

Fefermincová domáca pálenka

Suroviny:

v postupe

Postup:

4 hrste mäty piepornej zalejeme 700 ml alkoholu a necháme to stáť v sklenenej fľaši najmenej 3 týždne, najlepšie na slnku. Občas fľašu pretrepeme. Potom to precedíme cez kávový filter. Uvaríme 200 ml vody v ktorej rozpustíme 200 g cukru. Roztok vychladíme a premiešame ho s prefitrovanou pálenkou.

Gin fizz

Suroviny:

ľad , 20 g práškového cukru, 150 ml citrónovej šťavy, 120 ml ginu, sóda

Postup:

Najskôr naplníme šejker cca do polovice nasekanými kockami ľadu, potom pridáme práškový cukor,

citrónovú šťavu a gin. Uzatvoríme ho a riadne trasieme až kým sa na povrchu nezačne vytvárať inovať. Pripravený fizz precedíme do pohára a dolejeme trochou chladenej sódovej vody. Ozdobíme plátkom citróna.

Jahodový koktail so šumivým vínom

Suroviny:

300 g jahôd, 500 ml šumivého vína, 200 ml šľahačkovej smotany, 1 balenie vanilkového cukru, 2 PL kryštáľového cukru, ľad

Postup:

Rozmixujeme jahody, cukor, vanilkový cukor a ľad. Postupne pridáme šľahačkovú smotanu. Nakoniec pridáme dobre vychladené šumivé víno, zľahka to premiešame, nalejeme do pohárov, na okraj ktorých nastokneme jahodu. Do pohára vložíme hrubú slamku.

Koňakový pohár

Suroviny:

10 g cukru, 1 PL vaječného koňaku, 2 PL zaváraných mandarínok, 1 PL šľahačkovej smotany, 2 ks žĺtkov Na ozdobu: 2 ks zaváraných mandarínok, 1 PL vaječného koňaku

Postup:

Žĺtky vymiešame s cukrom a zľahka tam vmiešame vyšľahanú smotanu. Do vychladeného pohára vložíme odkvapkané mandarínky, prelejeme ich koňakom a smotanovo žĺtkovou zmesou. Povrch ozdobíme kúskom mandarínky a prelejeme vaječným koňakom. Koňakový pohár podávame s miešatkom a slamkou.

Mojito

Suroviny:

1 PL trstinového cukru, 1 ks limetky, 5 kociek ľadu, 2 cl bieleho rumu, 5 kvapiek limetkového sirupu, 200 ml sódy, 12 lístkov čerstvej mäty

Postup:

Limetku nakrájame na malé kocky a vložíme do vyššieho pohára. Pridáme lístky mäty a trstinový cukor. Stlačíme to ku dnu pohára, kým sa nezačne tvoriť šťava. Pokvapkáme limetovým sirupom. Pridáme ľadovú triešť, rum a pohár dolejeme sódou. Hladinu koktailu dozdobíme čerstvou mätou. Ak je koktail príliš kyslý, pridáme lyžičku cukru.

Pina Colada

Suroviny:

15 cl ananásového džúsu, 2 cl šľahačkovej smotany, 2 cl bieleho karibského rumu, 4 cl kokosového bolsu Na ozdobu: 1 plátok ananásu, 1 plátok pomaranča

Postup:

Do vysokého pohára vložíme kocky ľadu, do šejkra postupne vlejeme biely rum, kokosový bols, smotanu a ananásový džús. Všetko to dobre premiešame a prelejeme do pohára s ľadom. Potom už to len dozdobíme ananásom a pomarančom.

Porto Rico

Suroviny:

4 cl portského vína, 2 cl Scotch Whisky, 1 cl citrónovej šťavy, 1 plátok pomaranča

Postup:

Portské víno, whisky a citrónovú šťavu premiešame v šejkri s kockami ľadu, precedíme to do koktailového pohára a ozdobíme plátkom pomaranča.

Vianočný vaječný likér

Suroviny:

1 konzerva sladeného kondenzovaného mlieka, 3 dcl rumu alebo vodky, 170-200 g práškového cukru, 6 ks vajec

Postup:

Žĺtka s práškovým cukrom vyšľaháme ručným mixérom do peny. Za stáleho miešania pridáme sladené kondenzované mlieko, rum alebo vodku a poriadne to vymiešame. Likér nalejeme do fliaš a necháme ho 2 dni odstáť.

White lady

Suroviny:

100 ml citrónovej šťavy, 100 ml curacao lemonu, 100 ml ginu, 1 ČL cukrového sirupu, ľad

Postup:

Do šejkra dáme ľad, nalejeme do neho 1/3 ginu, 1/3 lemon curaçaa, 1/3 citrónovej šťavy, pokvapkáme to trochou cukrového sirupu, zavrieme šejker a dobre to pretrepeme, aby sa ingrediencie premiešali.

Západ slnka

Suroviny:

4 cl metaxy, 2 šálky multivitamínového džúsu, 1 ks banánu, 1 ks pomaranča, ľad Na ozdobu: ovocie

Postup:

Do šejkra nalejeme metaxu a trochu džúsu. Premiešame to a nalejeme do vyššieho pohára. Pohár do dvoch tretín dolejeme džúsom a doplníme nakrájaným banánom na plátky, pomarančom nakrájaným na tenšie kolieska a môžeme pridať drvený ľad. Pohár ozdobíme ovocím.

Malinový koktail

Suroviny:

250 ml mlieka, 50 g mliečnej čokolády na varenie, 200 ml malinového sirupu

Postup:

Do mixéra nalejeme horúce mlieko, sirup a premixujeme to. Prilejeme k tomu vo vodnom kúpeli rozpustenú čokoládu a znovu to mixujeme. Nalejeme do 2 pohárov, vložíme lyžičku a ozdobíme miešatkom alebo dáždničkom. Koktail podávame teplý.

Banánový koktail

Suroviny:

4 ks banánov, 500 ml bieleho jogurtu, 200 ml mlieka, 2 balenia vanilínového cukru (namiesto cukru môžeme pridať 2 PL medu, podľa chuti)

Postup:

Banány nakrájame na malé kúsky, spolu s jogurtom, mliekom a cukrom ich rozmixujeme. Nalejeme do pohárov. Podávame chladené. Podobne môžeme pripraviť i koktaily s iného ovocia.

Čučoriedkový zmrzlinový koktail

Suroviny:

6 PL vanilkovej nanukovej torty, 8 PL čučoriedok, 2 ČL práškového cukru, ľad

Postup:

Čučoriedky preberieme, umyjeme a necháme odkvapkať. Pripravíme si väčší pohári, ktorý naplníme drveným ľadom zhruba do polovice. Ak je koktail určený deťom, ľad vynecháme alebo ho dáme menšie množstvo. Do mixéra vložíme ٤ PL čučoriedok, 3 PL nanukovej torty, práškový cukor a rozmixujeme to. Potom to nalejeme do pripravenej pohára, vložíme tam slamku alebo lyžičku, poprášime cukrom a podávame. Čučoriedkový zmrzlinový koktail je dosť hustý, takže pre deti je vhodnejšia lyžička.

Horúca čokoláda

Suroviny:

100 g horkej čokolády, 50 g mliečnej čokolády, škrobová múčka, kakao, cukor, 1000 ml mlieka

Postup:

Počas stáleho miešania rozpustíme v menšom hrnci obe čokolády. Prilejeme mlieko, vsypeme kakao a cukor podľa chuti a nalejeme trochu studenej vody, v ktorej sme rozmiešali škrobovú múčku. Miešame to až do zhustnutia a pridáme ku čokoládovej zmesi. Krátko to premiešame a podávame. Do takto pripravenej horúcej čokolády si môžeme primiešať obľúbený likér. Hodí sa najmä banánový, vaječný, orieškový či čokoládový.

Horúca čokoláda

Suroviny:

100 g horkej čokolády, 50 g mliečnej čokolády, škrobová múčka, kakao, cukor, 1000 ml mlieka

Postup:

Počas stáleho miešania rozpustíme v menšom hrnci obe čokolády. Prilejeme mlieko, vsypeme kakao a cukor podľa chuti a nalejeme trochu studenej vody, v ktorej sme rozmiešali škrobovú múčku. Miešame to až do zhustnutia a pridáme ku čokoládovej zmesi. Krátko to premiešame a podávame. Do takto pripravenej horúcej čokolády si môžeme primiešať obľúbený likér. Hodí sa najmä banánový, vaječný, orieškový či čokoládový.

Jogurtový koktail s ovocím

Suroviny:

200 ml mlieka, 60 g medu, 2 ks bieleho jogurtu, 100 g pomaranča, 50 g orechov, 40 g ovocného džemu Na ozdobu: čokoláda

Postup:

Prevaríme mlieko, pomelieme orechy a nakrájame pomaranč. Potom do mixéra vlejeme jogurty, pridáme ovocný džem, prevarené studené mlieko, med, mesiačiky pomaranča a orechy. Všetko to dobre vyšľaháme. Hotový jogurtový koktail s ovocím nalejeme do pohárov a povrch zdobíme nastrúhanou čokoládou.

Ľadová káva

Suroviny:

40 g mletej kávy, 30 g cukru, 150 g šľahačkovej smotany, 40 g práškového cukru

Postup:

Zaliatu kávu precedíme, necháme ochladiť a vložíme do mrazničky až do jej zmrazenia. Smotanu vyšľaháme na šľahačku a vmiešame do nej práškový cukor. Kávu podávame ozdobenú trochou šľahačkovej smotany.

Ovocný koktail

Suroviny:

2-3 kocky ľadu, 2 PL citrónovej šťavy, 1 balenie coca-cola,1 krúžok pomaranča

Postup:

Do pohára na víno vhodíme ľad, pridáme tam citrónovú šťavu, dolejeme coca-colu a ozdobíme to krúžkom pomaranča. Podávame s lyžičkou a slamkou.

Vitamínová bomba

Suroviny:

3 ks jabĺk, 1 ks mrkvy, 1 ks citróna, 4 ks pomarančov, cukor alebo med

Postup:

Mrkvu oškrabeme, jablká zbavíme jadrovníkov a pomaranč s citrónom olúpeme. Všetko vložíme do odšťavovača (môžeme to i rozmixovať). Šťavu dochutíme cukrom alebo medom.

Koniec ukážky

ISBN 978-80-972335-3-2

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

Obsah

Úvod

01 Rýchle meranie na lyžicu alebo hrnček

02 Alkoholické a nealkoholické nápoje

Ananásový drink s aloe

Baileys

Bavorák

Bloody Mary

Cuba libre

Čerešňové bowle

Fefermincová domáca pálenka

Gin fizz

Jahodový koktail so šumivým vínom

Koňakový pohár

Mojito

Pina Colada

Porto Rico

Vianočný vaječný likér

White lady

Západ slnka

Malinový koktail

Banánový koktail

Čučoriedkový zmrzlinový koktail

Horúca čokoláda

Horúca čokoláda

Jogurtový koktail s ovocím

Ľadová káva

Ovocný koktail

Vitamínová bomba

03 Cestoviny

04 Čatní, dipy, dressingy, fondue, omáčky, pestá, prívarky, salsa a zálievky

05 Grilovanie

06 Hubové jedlá

07 Kombinované jedlá z rôznych surovín a prílohy

08 Kysnuté jedlá a koláče

09 Marinády a marinovanie

10.b Mäso baranie, jahňacie a kozie

10.c Mäso bravčové

10.d Mäso z diviny

10.e Mäso hovädzie a teľacie

10.f Mäso hydinové a králičie

10.g Mäso rybacie a morské plody

11 Mliečne, syrové a bryndzové jedlá

12 Nátierky

13 Nekysnuté múčne jedlá

14 Polievky

15 Studená kuchyňa, chlebíčky a chuťovky

16 Šaláty

17 Údeniny

18 Vaječné jedlá

19 Vnútornosti

20 Závarky, vložky a zvitky do polievok

21 Zemiakové jedlá

22 Zrnoviny a jedlá z nich